
Noteikumi par valsts un Eiropas Savienības atbalsta piešķiršanu pasākumā "Kompensācijas zivsaimniecībā ārkārtas gadījumos"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	Iesniegšana VK (bez saskaņošanas): 21.07.2026. 10:59

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums (VK - 23.07.2026. - pēc termiņa)
Lūdzam pilnveidot anotācijas 2.1. apakšpunktā ietverto ietekmes aprakstu.

Pašlaik ietekmes apraksts vienīgi norāda, ka tiesiskais regulējums attieksies uz atbalsta pretendentiem, taču nesniedz skaidrojumu par projekta ietekmi uz identificēto sabiedrības grupu – zvejas kuģu īpašniekiem.

Lūdzam papildināt anotāciju, raksturojot, kā noteikumu projektā paredzētie atbalsta saņemšanas nosacījumi, pieteikšanās kārtība un citi regulējuma elementi ietekmēs attiecīgo juridisko personu darbību.
Piedāvātā redakcija
-
	Ņemts vērā
-
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	2.
	Anotācija (ex-ante)
2.3. Administratīvo izmaksu novērtējums juridiskām personām
	Iebildums (VK - 23.07.2026. - pēc termiņa)
Lūdzam papildināt anotācijas 2.3. apakšpunktu, izvērtējot juridiskajām personām radītās administratīvās izmaksas.

Noteikumu projekts nosaka atbalsta saņemšanas nosacījumus, pieteikšanās kārtību un iesniedzamos dokumentus. Minētās darbības ietver informācijas sniegšanas pienākumus juridiskajām personām, tādēļ lūdzam izvērtēt to radītās administratīvās izmaksas un veikt to monetāro novērtējumu atbilstoši Ministru kabineta 2019. gada 10. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 15. punktā noteiktajam.

Lai veiktu administratīvo izmaksu monetāro novērtējumu, vispirms ir nepieciešams identificēt informācijas sniegšanas pienākumu un ar tā izpildi saistītās administratīvās aktivitātes. Pēc tam ir jānosaka katras administratīvās aktivitātes izpildei nepieciešamās darbības un to veikšanai patērētais laiks (piemēram, informācijas iegūšana, iesnieguma vai cita dokumenta sagatavošana, informācijas apkopošana, dokumentu pievienošana, informācijas iesniegšana elektroniski vai pa pastu u.c.). Pēc administratīvo aktivitāšu identificēšanas un laika patēriņa noteikšanas ir nosakāmas Ministru kabineta noteikumos Nr. 617 paredzētās aprēķina formulas parametru vērtības un veicams administratīvo izmaksu monetārais novērtējums. Aprēķina skaidrojuma sadaļā lūdzam pamatot katru izmantoto formulas parametra vērtību, norādot tās noteikšanas metodi un izmantotos pieņēmumus.

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv).
Piedāvātā redakcija
-
	Ņemts vērā
-
	Anotācija (ex-ante)
2.3. Administratīvo izmaksu novērtējums juridiskām personām

	3.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums (VK - 23.07.2026. - pēc termiņa)
Norādītais pamatojums - noteikumu projekts ir steidzams - nav pietiekams, jo nav minēti konkrēti apsvērumi, kādēļ nebija iespējams nodrošināt līdzdalības iespējas. Papildus mulsinoša ir anotācijas 3.sadaļā norādītā informācija, ka iecere ir apspriesta ar Zivsaimniecības konsultatīvo padomi. Ja tā tiešām ir, tad lūgums informāciju par ieceres apspriešanu Zivsaimniecības konsultatīvajā padomē norādīt arī anotācijas 6.sadaļā aprakstošā formātā - kad notika padomes sēde, kas tajā piedalījās, kāds bija viedoklis par iecerētajiem grozījumiem. 
Piedāvātā redakcija
-
	Ņemts vērā
-
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process

	4.
	Anotācija (ex-ante)
7.1. Projekta izpildē iesaistītās institūcijas
	Iebildums (VK - 23.07.2026. - pēc termiņa)
Lūdzam izvērtēt un pamatot projekta ietekmi uz projekta izpildē iesaistītās institūcijas funkcijām, procesiem un citiem anotācijas 7.4. apakšpunktā vērtējamajiem aspektiem.

Anotācijā norādīts, ka projekta izpildē iesaistītā institūcija ir Lauku atbalsta dienests, savukārt anotācijas 7.4. apakšpunktā norādīts, ka noteikumu projektam nav ietekmes uz institūcijas funkcijām, uzdevumiem un procesiem.

Ņemot vērā, ka ar noteikumu projektu tiek ieviests jauns atbalsta pasākums, nosakot atbalsta saņemšanas nosacījumus, pieteikšanās kārtību, iesniedzamos dokumentus, atbalsta piešķiršanas un administrēšanas nosacījumus, lūdzam izvērtēt, kā šāds regulējums ietekmēs Lauku atbalsta dienesta darbību. Izvērtēt un anotācijā raksturot, vai un kā projekts ietekmēs Lauku atbalsta dienesta:
- funkcijas un uzdevumus;
- iekšējos procesus (piemēram, iesniegumu pieņemšanu, izvērtēšanu, lēmumu pieņemšanu, atbalsta administrēšanu un izmaksu veikšanu);
- informācijas sistēmu izmantošanu vai nepieciešamos pielāgojumus;
- cilvēkresursu noslodzi;
- administratīvās izmaksas, ja tādas rodas projekta īstenošanas rezultātā.
Ja projekta ietekme uz minētajiem aspektiem netiek paredzēta, lūdzam anotācijā sniegt skaidru pamatojumu šādam secinājumam.
Piedāvātā redakcija
-
	Ņemts vērā
-
	Anotācija (ex-ante)
7.1. Projekta izpildē iesaistītās institūcijas

	Izsludināšana: 13.07.2026. 14:48

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 20.07.2026.)
Lūdzam anotācijas 1.3.sadaļā informāciju, ka kompensācija būs pieejama tikai zvejniecības komersantiem, jo tāda bija situācija arī iepriekšējā krīzes situācijā 2022.gadā, papildināt arī skaidrojumu pēc būtības, kāpēc vairs netiek paredzēts atbalsts akvakultūras un pārstrādes uzņēmumiem, kā tas ir šobrīd spēkā esošajos Ministru kabineta 2022. gada 14. jūlija noteikumos Nr. 445.
Piedāvātā redakcija
-
	Ņemts vērā
Skatīt papildinājumus anotācijas 1.3.sadaļā.
	Anotācija (ex-ante)
1.3. Pašreizējā situācija, problēmas un risinājumi

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 20.07.2026.)
Lūdzam anotācijas 3.sadaļā sniegto informāciju par pasākuma īstenošanas finansējumu precizēt un:
- skaidri norādīt pasākumam pieejamo finansējumu Programmā zivsaimniecības attīstībai 2021.–2027. gadam ietvaros (piemēram, nav saprotams, ko nozīmē norādītais “rezervēts finansējums”, jo pasākumu var īstenot, ja tam ir pieejams finansējums),
- norādīt informāciju, kāds bija pasākuma īstenošanai plānotais sākotnējais finansējums un kāds ir jaunais finansējums saistībā ar finansējuma pārdali starp pasākumiem Programmā zivsaimniecības attīstībai 2021.–2027. gadam ietvaros,
- norādīt informāciju par jau pasākuma ietvaros izmaksāto finansējumu un finansējuma apmēru, kuru vēl plānots izmaksāt saistībā ar virzīto noteikumu projektu, ar kuriem spēku zaudēs Ministru kabineta 2022. gada 14. jūlija noteikumos Nr. 445, kas šobrīd nosaka šī pasākuma īstenošanu.
Piedāvātā redakcija
-
	Ņemts vērā
Skatīt precizējumus un papildinājumus anotācijas 3.sadaļā.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	Izsludināšana: 03.07.2026. 13:48

	7.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 10.07.2026. - pēc termiņa)
Ievērojot, ka šobrīd spēkā esošajos Ministru kabineta 2022. gada 14. jūlija noteikumos Nr. 445, kurus ar noteikumu projektu paredzēts atzīst par spēku zaudējušiem, ir noteikts, ka uz atbalstu var pretendēt arī akvakultūras nozares uzņēmums un zvejas produktu apstrādes uzņēmums, lūdzam anotācijas 1.3. sadaļā skaidrot, kāpēc noteikumu projekts paredz, ka uz atbalstu var pretendēt tikai zvejas kuģu īpašnieks.
 
Piedāvātā redakcija
-
	Ņemts vērā
Līdzīgi kā iepriekšējā krīzes situācijā 2022.gadā, arī šobrīd dīzeļdegvielas sadārdzinājuma  kompensācija būs pieejama tikai zvejniecības komersantiem, t.i. uz atbalstu varēs pretendēt zvejas kuģu īpašnieks.
	Anotācija (ex-ante)
1.3. Pašreizējā situācija, problēmas un risinājumi

	8.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 10.07.2026. - pēc termiņa)
Lūdzam anotācijas 1.3.sadaļā pievienot skaidrojumus par noteikumu projekta 13. un 15. punktā noteiktajām atbalsta aprēķina formulām, skaidrojot, ko tajās nozīmē lietotie koeficienti “0,5” un “5,26”.
 
Piedāvātā redakcija
-
	Ņemts vērā
MK noteikumu 13.punktā piemērojamā formula tiek saglabāta nemainīga kā 2022.gada krīzes situācijā. Koeficients 0,5 tiek piemērots kompensācijas piemērošanai 50% apmērā.
Savukārt, 15.punktā piekrastes zvejniekiem piemērotā formulā kompensācija tiek aprēķināta ņemot vērā konkrētajā ceturksnī attiecīgā zvejas kuģa zvejas dienu skaitu atbilstoši valsts informācijas sistēmas "Latvijas Zivsaimniecības integrētā kontroles un informācijas sistēma" datiem, savukārt koeficients 5,26 ir aprēķināts pēc Centrālās statistikas pārvaldes un Pārtikas drošības, dzīvnieku veselības un vides zinātniskā institūta BIOR datiem par zvejas dienā vidēji patērēto degvielu.
	Anotācija (ex-ante)
1.3. Pašreizējā situācija, problēmas un risinājumi

	9.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 10.07.2026. - pēc termiņa)
Ievērojot, ka atbalsta pasākums “Kompensācijas zivsaimniecībā ārkārtas gadījumos” nav jauns pēc tā būtības, lūdzam precizēt anotācijas 3. sadaļā sniegto informāciju, norādot pilnu informāciju par pasākuma īstenošanai pieejamo finansējumu, ievērojot jau iepriekš pasākuma īstenošanai apstiprināto finansējumu, par kuru informācija tika sniegta Ministru kabineta 2022. gada 14. jūlija noteikumu Nr. 445 anotācijā, kā arī norādīt līdzšinēji piešķirtā finansējuma apguvi un vēl plānoto finansējuma apguvi.
 
Piedāvātā redakcija
-
	Ņemts vērā
Pasākuma īstenošanai rezervēts finansējums 6 915 672 euro apmērā, no kuriem līdz šim piešķirti 5 915 671 euro. Tomēr PZA ietvaros finansējuma plānošana notiek konkrēto mērķu līmenī, tāpēc ir pieejama fleksibilitāte.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem



